15 sentabr kuni Samarqanddagi Kongress markazida davlat tashrifi bilan mamlakatimizda bo‘lib turgan Xitoy raisini rasmiy kutib olish marosimi bo‘ldi. Foto: Prezident matbuot xizmati O‘zbekiston prezidenti Shavkat Mirziyoyev va Xitoy raisi Si Jinping shohsupaga ko‘tarildi. Ikki davlat madhiyalari yangradi. Faxriy qorovul tantanali ravishda saf tortib o‘tdi. Marosimda ikki mamlakat rasmiy delegatsiyalari a’zolari ham hozir bo‘ldi. Birgalikda suratga tushilgandan so‘ng O‘zbekiston va Xitoy yetakchilarining muzokaralari boshlandi. 14 sentabr kuni O‘zbekiston prezidenti Shavkat Mirziyoyevning taklifiga binoan Xitoy raisi Si Jinping davlat tashrifi bilan mamlakatga keldi. Samarqand xalqaro aeroportida Xitoy yetakchisini davlat rahbari kutib oldi.